**Lääne-Harju valla 2020.a. II lisaeelarve seletuskiri**

Lääne-Harju valla II lisaeelarve koostamine on tingitud sellest, et toimunud on muudatused kuluridade vahel ning planeeritud tulumaksulaekumine on oodatust parem.

**Tulud**

Kevadel 2020 vähendasime oluliselt tulumaksulaekumist kuna oli oodata, et koroonaviirusest tingitud asjaolud mõjutavad oluliselt valla tulubaasi. Prognoos ei realiseerunud ning seetõttu planeerime tulumaksu ülelaekumist 1,1 miljoni euro võrra.

Vallavale makstavaid riigilõivusid on makstud ja prognoosi kohaselt makstakse 12 000 euro võrra rohkem.

Seoses koroonaviiruse levikust tingitud piirangutega vabastasime lapsevanemad lasteaedade kohatasu maksmisest 13.03.2020 kuni 31.05.2020 ja sellest tulenevalt on vaja vastavat eelarve rida vähendada 30 000 euro võrra. Samuti mõjutas viirus Paldiski ujula kasutust ning seetõttu prognoosime piletitulu alalaekumist 5 000 eurot. Hooldekodude klientide omaosaluse laekumistele prognoosime kavu 30 000 euro võrra. Toome lisaeelarves eraldi välja täpsema ülevaate saamiseks Tugikeskuse tulud. Esialgses eelarves oli Tugikeskuse tulud 35 000 eurot planeeritud Muude üüri- ja renditulude koosseisus, seoses planeeritust oluliselt väiksema laekumisega (Tugikeskuse hilisem avamine, klientide väiksem arv jm.), on vajadus vähendada laekumise prognoosi 24 000 euro võrra.

57 000 eurot on laekunud Eesti Noorsootöö keskuselt, mis on sihtfinantseering Saue KTG projektile. 2020. aastal on planeeritud nimetatud projekti alt töid 15 000 euro eest. 137 518 euort väheneb toetuste rida ja tegemist on Saue KTG projekti rahastuse vähendamisega riigi poolt, kuna projekt ei realiseeru planeeritud kujul. Seoses viirusega on mitmed projekti tegevused ära jäänud või aegunud ning neid ei ole mõistlik enam realiseerida.

Seoses lisavahendite eraldamisega riigi poolt 2020.a. II poolaastal asendus- ja järelhooldusteenuse toetamiseks 84 508 eurot ja toimetulekutoetuse maksmise hüvitiseks 10 411 eurot, suurendada toetusfondi summat 94 919 euro võrra.

Ressursitasude laekumine on 2020. aastal vähenenud ja seoses sellega on vaja vähendada ka aastast laekumise prognoosi 50 000 euro võrra.

**Kulud**

**Toetused**

Antavate toetuste rida väheneb 60 tuhande euro võrra ja seda ennekõike Elroni sõidusoodustuse arvelt. Viiruse ajal oli rongisõitjad vähem.

Valla poolt makstavate toetuste osas suurenevad kulud peretoetustele 15 000 eurot, lapsehoiuteenusele 5000 eurot ning erijuhtudel makstav sotsiaalmaks 15 000 eurot. 2820 euro võrra suureneb spordiühingutele makstavate toetuste rida, kuna toetust saavate sportlaste arv teisel poolaastal suurenes.

Toimetulekutoestust makstakse 2020.aastal 15 000 euro võrra vähem. Lisaks vähendatakse 4800 euro võrra stipendiume ja preemiate rida (koolide lõpetamisel osutus vajadus planeerituga võrreldes väiksemaks) ja 10 000 euro võrra ühekordsete toetuste rida. Koroonaviirusest tingituna vähenesid kulud õpilaste ja koolitranspordile kokku summas 23 tuhande euro võrra.

**Palgakulud**

Lääne-Harju Spordikeskuse palgafond väheneb 10 tuhande euro võrra ning antud summa lisatakse spordikeskuse majanduskulude reale, kus on vajadus täiendavateks remondikuludeks. Lääne-Harju Huvikeskus saab juurde 65 tuhat eurot palgakuludeks, et kompenseerida õpilasmaleva läbiviimise kulud. Aasta alguses ei olnud planeeritud viia läbi õpilasmalevat seoses koroonaohuga, kuid hiljem selgus, et malevate korraldamine on lubatud. Õpilasmalevas osales 70 last valla erinevatest piirkondadest.

Tsentraalsed hariduse abiteenused vähenevad 1500 euro võrra, kuna vajaminevad kulud on selleks aastaks tehtud.

**Majanduskulud**

Teede ja tänavate teehoiu rida suureneb 30 tuhande euro võrra. Lisaks lisandub avalike alade puhastuse reale 50 tuhat eurot, muu keskkonnakaitse reale 10 tuhat ning puhkeparkide reale 80 tuhat eurot. Muudatused on tehtud vastavalt 8 kuu tegelikele kuludele. Territoriaalne planeerimine väheneb 50 tuhande euro võrra (üldplaneering), jäätmekäitlus 10 tuhande ning 55 tuhat eurot liigub tänavavalgustuse realt investeeringute reale. Huvikeskuse/noorsootöö rida väheneb 75 000 euro võrra ja tegemist on Saue KTG projekti majanduskulude vähendamisega.

Lääne-Harju Kultuurikeskus saab majanduskulude reale juurde 18 000 eurot, mille eest rajatakse Klooga maja juurde prügimaja ning paigaldatakse valvekaamerad kultuurikeskuse hoonete juurde.

Ringhäälingu – ja kirjastamisteenused rida väheneb 5000 euro võrra kuna kulud on prognoositust väiksemad.

Koolide ja lasteaedade majanduskuludes on tehtud muudatused vastavalt õpilaste arvu muutustele. Sinna, kuhu lapsi tuli juurde, saavad tulu juurde ning kus laste arv vähenes, seal väheneb ka majanduskulu.

Täpne ülevaade laste arvudest koolides – ja lasteaedades (seoses Paldiski Põhikooli ja Paldiski Ühisgümnaasiumi liitumisega on õpilaste arv seisuga 11.09.2020 kajastatud Paldiski Ühisgümnaasiumi real):

|  |  |  |  |  |  |  |
| --- | --- | --- | --- | --- | --- | --- |
| **Kool** | **Õpilaste arv** | **2019** | **10.01.20** | **11.09.20** | **Muutus 2020 II pa** | Muutus majandukulude 2020 2. lisaeelarves |
| Laulasmaa Kool | 280 | 276 | 276 | 267 | -9 | -3 000 |
| Padise Põhikool | 61 | 73 | 73 | 71 | -2 | -667 |
| Paldiski Põhikool | 136 | 138 | 136 | 0 | 0 | 0 |
| Paldiski Vene Põhikool | 192 | 221 | 223 | 230 | 7 | 2 333 |
| Paldiski Ühisgümnaasium | 102 | 55 | 57 | 210 | 17 | 5 667 |
| Risti Kool | 96 | 104 | 106 | 109 | 3 | 1 000 |
| Vasalemma Põhikool | 119 | 120 | 119 | 122 | 3 | 1 000 |
| Ämari Põhikool | 40 | 0 | 0 | 0 | 0 | 0 |
| Klooga kool | 45 | 47 | 44 | 56 | 12 | 4 000 |
| Lehola Kool | 54 | 54 | 51 | 56 | 5 | 1 667 |
| **Kokku** | **1125** | **1088** | **1085** | **1121** |  | 12 000 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| **Lasteaed** | **Laste arv** | **2019** | **10.01.20** | **11.09.20** |  |  |
| Paldiski lasteaed Naerulind | 91 | 89 | 86 | 75 | -11 | -3 667 |
| Paldiski lasteaed Sipsik | 69 | 83 | 86 | 87 | 1 | 333 |
| Klooga lasteaed | 57 | 57 | 60 | 55 | -5 | -1 667 |
| Laulasmaa lasteaed | 125 | 124 | 124 | 124 | 0 | 0 |
| Lehola lasteaed | 70 | 70 | 68 | 70 | 2 | 667 |
| Padise lasteaed | 54 | 65 | 65 | 71 | 6 | 2 000 |
| Risti lasteaed | 38 | 37 | 36 | 33 | -3 | -1 000 |
| Vasalemma lasteaed | 34 | 36 | 36 | 36 | 0 | 0 |
| Rummu lasteaed | 79 | 75 | 78 | 87 | 9 | 3 000 |
| **Kokku** | **617** | **636** | **639** | **638** |  | -333 |

Teistele omavalitsustele makstavad kohatasud suurenevad 10 tuhande euro võrra. Koolitoitlustuse rida väheneb 30 tuhande euro võrra seoses viirusest tingitud asjaoludega ning muud hariduse abiteenused rida saab juurde 10 tuhat eurot (logopeedi ja psühholoogi sisse ostetud teenus). Muu hariduse rida, mis sisaldab koolide IT teenust ja õpetajate koolituskulusid, väheneb 15 600 euro võrra kuna koolitused jäid ära. Hooldekodude rida saab juurde 10 tuhat eurot. Muudatus on tingitud vastavalt 8 kuu tegelikele kuludele. Muud sotsiaalteenused saab juurde 200 000 tuhat eurot. Kulud on oluliselt kasvanud seoses asenduskoduteenusele paigutatud laste arvu kasvuga. Muu sotsiaalne kaitse saab juurde 45 000 eurot ja antud kulu sisaldab sotsiaaltransporti, võlanõustamist, psühholoogi teenust jm. sotsiaalse vajadusega kulusid.

**Muud kulud**

Reservi rida vähendatakse 100 000 euro võrra, sest puudub vajaduse antud vahendite järele.

Eelarve põhitegevuse tulem on 1 380 925 eurot.

**Investeeringud**

**Investeeringute toetused**

Laulasmaa ÜVK rida muutub AS Lahevesi aktsiakapital suurendamise reaks. Kokku suureneb AS Lahevesi aktsiakapital aastatel 2020 – 2021, vastavalt projekti maksumusele 2 440 974 eurot, sellest 2020. aastal kahe kolmandiku ulatuses. Seega Laulasmaa ÜVK väljaehituse kulu jääb eelarvesse netosummana (eelnevalt oli nii toetus kui projekti kogumaksumus).

Kloogranna rannaala väljaarendamine, Lehola spordiväljak ja Vasalemma jalgpallistaadion – antud investeeringud lükkuvad 2021.aastasse.

Harju-Risti ja Padise reoveepuhastite rekonstrueerimine - antud investeeringu teostab ja finantseerib Lahevesi AS. Rummu vee – ja kanalisatsioonitrasside rekonstrueerimine ei saanud KIK rahastust. Uus taotlus esitatakse KIK-ile 2021.aasta märtsis.

Paldiski skatepark ehitust finantseeritakse Leader rahadest (60 000 eurot), eraettevõtjate kaasfinantseeringust (30 000 eurot) ning 10 000 on vallavalitsuse omafinantseering.

Klooga skatepark on muutunud kasutajatele eluohtlikuks ning vajab kapitaalremonti, maksumus 28 440 eurot.

Karjaküla kergliiklustee investeeringu toetuse reale lisatakse juurde 39 154 eurot kuna projekti lõppmakse tehti 2020.aastal.

Mänguväljakute reale lisandub 40 977 eurot ja tegemist on Leader toetusega Harju-Risti spordiväljakule. Omafinantseering suureneb antud real 65 977 euro võrra.

Koolide mobiilne multimeediaklassi projekt on aastast 2019, kuid toetuse väljamakse jäi aastasse 2020 ning seetõttu kajastub antud rida lisaeelarves.

Padise kloostril on toetuse viimase makse saamiseks esitatud lõpparuanne, EAS’i poolt on paikvaatlus teostatud, IV kvartali jooksul ootame lõppmakset summas 74 782 eurot ning seetõttu on lisatud summa ka lisaeelarvesse. Kulude poolelt jäi 2019. a. projektist 15 000 eurone makse 2020. aastasse.

Innove rahastab valla koolidesse HEV klasside ehitust ning selleks on saadud toetust 74 715. Omafinantseering on 13 185 eurot ning kogu projekti maksumus on 87 900 eurot. Projekti teostamine lükkub aastasse 2021.

Laulasmaa kooli õpilasesindus kogus raha kooli juurde madalseiklusraja ehitamiseks ning antud summa 7000 eurot kajastub lisaeelarves.

32 300 eurot on saadud toetust Kredexilt mahajäetud hoonete lammutamiseks. Antud raha eest lammutatakse hooneid Paldiskis ja Karjakülas. Vallavalitsuse omafinantseering on antud projektis 5700 eurot. Projekti kogumaksumus on 38 000 eurot. Tööd lükkuvad 2021. aastasse.

Korterite remondi rida väheneb 20 000 euro võrra kuna tehtud remondid kvalifitseeruvad jooksvaks remondiks ning on kajastatud majanduskuludes Muu elamu- ja kommunaalmajanduse tegevuse real. Paldiski keskväljaku projekt saab juurde 15 000 eurot seoses sellega, et projekt läks kallimaks. Rummu jõulinnak saab juurde 76 000 eurot. Jõulinnakule lisatakse juurde täiendavaid sportimisvõimalusi ja seetõttu projekt ka oluliselt kallineb.

Laulasmaa kooli ja spordihoone investeeringu rida väheneb 122 027 euro võrra, kuna investeering on läinud odavamaks.

Täiendav kulu lisaeelarves on Keila -Joa lasteaia projekteerimine 71 572 eurot. Antud kulu sisaldab ka Elektrilevi liitumist. Lasteaia ehitus on planeeritud 2021.aastasse.

Investeeringute real kajastub ka sotsiaalosakonna auto väljaost jääkväärtusega summas 6902 eurot.

Majandusministri käskkirja alusel saime toetust Leetse tee remondiks 60 411 eurot, töö maksumus 86 302 eurot, nimetatud summad lisanduvad investeeringute eelarvesse.

**Finantseerimistegevus**

2020.aastal oli planeeritud võtta laenu 7,3 miljonit, et finantseerida investeeringuid. Seoses tulumaksu ülelaekumisega, võetakse 2020.aastal laenu vähem 2 miljoni võrra. Seega võetakse 2020.aastal laenu välja orineteeruvalt 5 miljoni ulatuses, vastavalt vajadusele ja projektide valmimise tähtaegadele. Samuti väheneb intressikulu.

**Peale 2. lisaeelarve esimest lugemist on tulnud järgmised muudatusettepanekud:**

1. Seoses majandusaasta lõppemisega ja majanduskulude reservi ülejäägiga kasutada summast 40 000 eurot Ämari Tugikeskuse ümbruse asfalteerimistöödeks.
2. Risti Koolil on vajadus HEV lastele „tugipesa“ väljaehitamiseks täiendavalt eraldada 8000 eurot.
3. Projektid, millede teostamine jääb aastasse 2021, on 2020.a. investeeringute eelarvest välja viidud:
	1. Teehoiukava – 180 000
	2. Kloogaranna küla Üleoja tee - 43 000
	3. Rummu-Padise kergliiklustee - 250 000
	4. Pakri kergliiklustee – 300 000
	5. Jäätmemajad - 40 000
	6. Vasalemma mõisapargi rekonstrueerimistööde projekt - 15 000
	7. Vasalemma Põhikooli tuletõkkesektsioonid - 36 000
	8. HEV klasside väljaehitamine - 87 900
4. Korterite avariiremondi summa lisandub muu elamu- ja kommunaalmajanduse tegevuse reale, sest tehtud remondid on jooksva remondi iseloomuga.

Riina Karm

finantsjuht